তাহলে কথা এটাই দাঁড়ায় আপাতত বাকি চব্বিশটি সাইটে মোট ফ্রি ব্যবহৃত ব্যান্ডউইথের তিন থেকে পাঁচ শতাংশ ব্যবহার হবে, যার মধ্যে জনপ্রিয়তার দ্বিতীয় ধাপে আছে বিডিনিউজ24ডটকম ও প্রথমআলোডটকম -এর মতো স্থানীয় অতিজনপ্রিয় নিউজ সাইটগুলো, এর পর আসে সরকারী সাইট সহ অন্যান্য সাইটের কথা। এ প্রসঙ্গে সরকারী সাইটগুলো মোবাইল দিয়ে ব্রাউজ করার অপরিহার্য্যতা নিয়ে কথা বলতে হয়, কারণ যে সব প্রয়োজনে সরকারী সাইটগুলো মানুষ ব্রাউজ করে, সে সব প্রয়োজন মোবাইল দিয়ে ব্রাউজ করে পূরণ করা কতটুকু সম্ভব? তা নিশ্চয়ই ভাবে দেখার মতো বিষয় বটে। তাহলে কথা ঠিক ঐটাই সার, তাহলো, এই ফ্রি ইন্টারনেট সুবিধা মূলত ফেসবুক-এর ব্যবহারে, ‘ফেসবুক’-এর প্রয়োজনে। তবে আমাদের দেশে, অতিরিক্ত ফেসবুক আসক্তি, বিশেষ করে যুবসমাজ ও শিক্ষার্থীদের ফেসবুক ম্যানিয়া ইতোমধ্যে বিরূপ প্রভাব সৃষ্টি করেছে, সেটা সকলেরই জানা।